**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ֆինանսների նախարարություն | 05.04.2023թ.  **N** **01/9-2/6633** |
| Ձեր 22.03.2023թ. N 1/01.3/4375-2023 գրությամբ ներկայացված «Հայաստանի Հանրապետության 2023 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.  1. Նախագծով առաջարկվում է ՀՀ 2023թ. պետական բյուջեով «11004. «Սևան» ազգային պարկի պահպանության, պարկում գիտական ուսումնասիրությունների, անտառատնտեսական աշխատանքների կատարում» միջոցառման շրջանակներում (432.0 մլն դրամ) Սևանա լճի ջրածածկ անտառտնկարկների մաքրման նպատակով նախատեսված 128.1 մլն դրամից 78.6 մլն դրամը վերաբաշխել «11002 «Սևանա լճի ջրածածկ անտառտնկարկների մաքրում» միջոցառմանը՝ կապալառուի կողմից 7 տեղամասում ընդհանուր 379.95 հա աշխատանքերն իրականացնելու նպատակով, 11.2 մլն դրամը՝ «32005. «Սևան» ազգային պարկ» ՊՈԱԿ-ի «Նորաշեն» արգելոցի կահավորում» նոր միջոցառմանը:  Այս կապակցությամբ նշենք, որ Սևանա լճի ջրածածկ անտառտնկարկների մաքրման նպատակով 2023թ. պետական բյուջեով «Սևան» ազգային պարկ» ՊՈԱԿ-ին (այսուհետ՝ ՊՈԱԿ) հատկացված 128.1 մլն դրամի շրջանակներում նախատեսվել է մաքրել 89 հա ջրածածկ տարածք: Նախագծով առաջարկվում է ավելացնել ՊՈԱԿ-ի կողմից մաքրման ենթակա տարածքը 87.9 հա–ով (176.85 հա)՝ փոխարենը նվազեցնելով այդ նպատակի համար նախատեսված գումարի չափը (ՊՈԱԿ-ը պարտավորվում է 176.85 հա տարածքը մաքրել 37.3 մլն դրամով՝ նախատեսված 128.1 մլն դրամի փոխարեն):  Ընդ որում 2021-2022թթ. 1155 ծրագրի 11002 միջոցառման գծով նախատեսվել են գումարներ, սակայն անտառտնկարկների մաքրման աշխատանքներ չեն իրականացվել, իսկ 11004 միջոցառման շրջանակներում ջրածածկ անտառների մաքրման աշխատանքների կատարողականը եղել է շատ ցածր (ՀՀ կառավարության 2021թ. N 1133-Ն որոշմամբ 2021թ. Սևանա լճի ջրածածկ անտառտնկարկների 50 հա մաքրման նպատակով էքսկավատորային սարքեր, տրակտորներ, բեռնատարներ ձեռք բերելու համար ՊՈԱԿ-ին հատկացվել էր 132.6 մլն դրամ: Մինչդեռ 2021թ. փաստացի մաքրվել է ընդամենը 4.89 հա, իսկ 2022թ. ինն ամսվա կտրվածքով տարեկան նախատեսված 89 հա-ի դիմաց փաստացի կատարողականը կազմում է 22.7 հա): Հետևաբար 37.3 մլն դրամի շրջանակներում շուրջ 2 անգամ ավել տարածքներում որակապես, սահմանված ժամկետներում և ծավալներով աշխատանքների իրականացման իրատեսականությունը լրացուցիչ հիմնավորման կարիք ունի (արդյոք կատարված են գնահատումներ ՊՈԱԿ-ում առկա տեխնիկապես և մարդկային ռեսուրսներով Նախագծով ստանձնվող պարտավորությունների կատարման վերաբերյալ):  Միաժամանակ 1155 ծրագրի 11004 միջոցառման գումարների ավելացման անհրաժեշտությունը հիմնավորվել է 2023թ. բյուջետային գործընթացի քննարկումների բոլոր փուլերում։ Հետևաբար հաշվի առնելով, որ ՀՀ պետական բյուջեի արդյունավետ կատարման գործում առանցքային նշանակություն ունի բյուջետային գործընթացների շրջանակներում աշխատանքների համար անհրաժեշտ միջոցների ճիշտ, հասցեական պլանավորումն ու արդյունավետ օգտագործումը, առաջարկում ենք հիմնավորել, թե ինչով է պայմանավորված նախատեսված միջոցառման գծով գումարների վերաբաշխումը: | Ընդունվել է  «Սևան» ԱՊ կողմից աքրման ենթակա տարածքները վերանայվել են ։2023 թվականին հիմքում ունենալով նոր նախագծային փաստաթղթերը նախատեսվում է «Սևան» ԱՊ» ՊՈԱԿ-ի կողմից մաքրել Փամբակ և Ախթամար տեղամասերը՝ ընդհանուր 28.06 հա, որի համար անհրաժեշտ գումարը կկազմի 37.7 մլն դրամ։ |
| 2. Չնայած Նախագծին կից ներկայացվել են 2023թ. կապալառու կազմակերպության կողմից 379.95 հա մաքրման ենթակա տարածքի (7 տեղամաս) համար անհրաժեշտ նախահաշիվները, այնուամենայնիվ նշենք, որ վերջիններս կնքված չեն համապատասխան մարմնի կողմից: | Ընդունվել է  Գույքագրման փաթեթի կնքված էջը և գույքագրման աշխատանքների վերաբերյալ շրջակա միջավայրի նախարարության եզրակացությունը կցվում են։ |
| 3. Նախագծով առաջարկվում է 11.2 մլն դրամ ուղղել «32005 «Սևան» ազգային պարկ» ՊՈԱԿ-ի «Նորաշեն» արգելոցի կահավորում» նոր միջոցառմանը, որի շրջանակներում նախատեսվում է ձեռք բերել համակարգչային սարքավորումներ, շարժական տնակ, բիոզուգարան, աղբամաններ և այլն: Մինչդեռ չեն ներկայացվել կահավորման պարագաների ձեռք բերման արժեքների գնագոյացման աղբյուրները:  Բացի այդ հիմնավորմամբ նշված է, որ սահմանվել է «Նորաշեն արգելոցի և արգելավայրի մուտքավճար, որը 2022թ. ապահովել է շուրջ 5.0 մլն դրամ եկամուտ: Ուստի առաջարկում ենք որպես արգելոցի կահավորման հետ կապված ծախսերի ֆինանսավորման այլընտրանքային աղբյուր քննարկել ՊՈԱԿ-ի ձեռնարկատիրական գործունեությունից ակնկալվող եկամուտների հաշվին իրականացնելու տարբերակը: | Չի ընդունվել  «Սևան» ազգային պարկ» ՊՈԱԿ-ի (այսուհետ ՊՈԱԿ) ձեռնարկատիրական եկամուտները ամբողջությամբ ուղղվում են ՊՈԱԿ-ի առաջնահերթ իրականացվող ծախսերին՝ աշխատողների աշխատավարձի մի մասի վճարմանը, այդ թվում «Նորաշեն» արգելոցի, և պահպանման ծախսերի իրականացմանը, ինչի պատճառով «Սևան» ազգային պարկ» ՊՈԱԿ-ի «Նորաշեն» արգելոցի կահավորման նպատակով լրացուցիչ ֆինանսական միջոցներ ուղղելու հնարավորությունները բացակայում են։ Արգելոցի կահավորումը հնարավորություն կստեղծի գեներացնել հավելյալ եկամուտներ, ինչն կուղղվի արգելոցի հետագա սպասարկմանն ու զարգացման ծրագրերին։ |
| Ինչ վերաբերում է Նախագծին ապա.  - Նախագծի N 1 հավելվածում անհրաժեշտ է «32005» միջոցառմանը վերաբերող մասի միջոցառման տեսակը «Ծառայությունների մատուցում» բառերի փոխարեն նշել «Այլ պետական կազմակերպությունների կողմից օգտագործվող ոչ ֆինանսական ակտիվների հետ գործառնություններ» բառերը:  - Նախագծի N6 հավելվածը ներկայացնել ՀՀ կառավարության 29.12.2022թ. N2111-Ն որոշման N5 հավելվածի N2 աղյուսակի ձևաչափին համապատասխան:  - Նախագծի N7 հավելվածում 1155 ծրագրի 11002 միջոցառման մեջ ներառված ավելացվող տողերում բացակայում է Միավորի գինը սյունակը լրացնելու անհրաժեշտությունը: | Ընդունվել է  Նախագծի համապատասխան հավելվածներում նշված տեխնիկական բնույթի թերությունները շտկվել են։ |